CELEX: 32022R1039
Language: sl
Date: 2022-06-29 00:00:00
Title: Izvedbena uredba Komisije (EU) 2022/1039 z dne 29. junija 2022 o določitvi pravil za uporabo Uredbe (EU) št. 978/2012 Evropskega parlamenta in Sveta v zvezi z opustitvijo nekaterih tarifnih preferencialov za nekatere države upravičenke do GSP za leto 2023

30.6.2022   
               
               
                  SL
               
               
                  Uradni list Evropske unije
               
               
                  L 173/58
               
            
         IZVEDBENA UREDBA KOMISIJE (EU) 2022/1039
         z dne 29. junija 2022
         o določitvi pravil za uporabo Uredbe (EU) št. 978/2012 Evropskega parlamenta in Sveta v zvezi z opustitvijo nekaterih tarifnih preferencialov za nekatere države upravičenke do GSP za leto 2023
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 978/2012 Evropskega parlamenta in Sveta z dne 25. oktobra 2012 o uporabi sheme splošnih tarifnih preferencialov in razveljavitvi Uredbe Sveta (ES) št. 732/2008 (1) in zlasti člena 8(3) Uredbe,
         po posvetovanju z Odborom za splošne preferenciale v smislu člena 39 Uredbe (EU) št. 978/2012,
         ob upoštevanju naslednjega:
         
                     (1)
                  
                  
                     V skladu s členom 8(1) Uredbe (EU) št. 978/2012 se tarifni preferenciali v okviru splošnega režima splošne sheme preferencialov (GSP) za izdelke iz oddelka GSP s poreklom iz države upravičenke do GSP opustijo, kadar povprečna vrednost uvoza takih izdelkov iz te države upravičenke do GSP v Unijo tri zaporedna leta presega prage, navedene v Prilogi VI k navedeni uredbi.
                  
               
                     (2)
                  
                  
                     V skladu s členom 8(2) Uredbe (EU) št. 978/2012 in na podlagi trgovinske statistike za koledarska leta 2015–2017 je bil z Izvedbeno uredbo Komisije (EU) 2019/249 (2) določen seznam oddelkov izdelkov, pri katerih so bili tarifni preferenciali opuščeni od 1. januarja 2020 do 31. decembra 2022.
                  
               
                     (3)
                  
                  
                     V skladu s členom 8(3) Uredbe (EU) št. 978/2012 Komisija vsaka tri leta pregleda navedeni seznam in sprejme izvedbeni akt, da bi opustila ali ponovno vzpostavila tarifne preferenciale.
                  
               
                     (4)
                  
                  
                     Ker bo Uredba (EU) št. 978/2012 prenehala veljati 31. decembra 2023, bi revidirani seznam moral veljati eno leto, in sicer od 1. januarja 2023. Seznam temelji na trgovinski statistiki za koledarska leta 2018–2020, kot je bila na voljo 1. septembra 2021, in upošteva uvoz iz držav upravičenk do GSP iz Priloge II k Uredbi (EU) št. 978/2012, kot je veljala na navedeni datum. Vendar se vrednost uvoza iz držav upravičenk do GSP, ki od 1. januarja 2023 ne uživajo več ugodnosti tarifnih preferencialov iz točke (b) člena 4(1) Uredbe (EU) št. 978/2012, ne upošteva –
                  
               SPREJELA NASLEDNJO UREDBO:
         
            Člen 1
            Seznam izdelkov iz oddelkov GSP, za katere se opustijo tarifni preferenciali iz člena 7 Uredbe (EU) št. 978/2012 v zvezi z zadevnimi državami upravičenkami do GSP, je določen v Prilogi k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
            Uporablja se od 1. januarja 2023 do 31. decembra 2023.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 29. junija 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 303, 31.10.2012, str. 1.
         
            (2)  Izvedbena uredba Komisije (EU) 2019/249 z dne 12. februarja 2019 o opustitvi tarifnih preferencialov za nekatere države upravičenke do GSP v zvezi z nekaterimi oddelki GSP v skladu z Uredbo (EU) št. 978/2012 Evropskega parlamenta in Sveta o uporabi sheme splošnih tarifnih preferencialov (UL L 42, 13.2.2019, str. 6).
      
      
         
            PRILOGA
            Seznam oddelkov GSP, za katere se opustijo tarifni preferenciali iz člena 7 Uredbe (EU) št. 978/2012 v zvezi z zadevno državo upravičenko do GSP:
            
                        
                           Stolpec A: ime države
                        
                           Stolpec B: oddelek GSP (člen 2(j) uredbe GSP)
                        
                           Stolpec C: poimenovanje
                     
                  
                        A
                     
                     
                        B
                     
                     
                        C
                     
                  
                        Indija
                     
                     
                        S-6a
                     
                     
                        Anorganske in organske kemikalije
                     
                  
                        S-7a
                     
                     
                        Plastične mase in izdelki iz plastičnih mas
                     
                  
                        S-8b
                     
                     
                        Usnjeni izdelki; naravno in umetno krzno
                     
                  
                        S-11a
                     
                     
                        Tekstil
                     
                  
                        S-13
                     
                     
                        Izdelki iz kamna, sadre, cementa, azbesta, sljude ali podobnih materialov; keramični izdelki; steklo in stekleni izdelki
                     
                  
                        S-14
                     
                     
                        Biseri in plemenite kovine
                     
                  
                        S-15a
                     
                     
                        Železo, jeklo ter izdelki iz železa in jekla
                     
                  
                        S-15b
                     
                     
                        Navadne kovine (razen železa in jekla), izdelki iz navadnih kovin (razen izdelkov iz železa in jekla)
                     
                  
                        S-16
                     
                     
                        Stroji in mehanske naprave; električni stroji in oprema ter njihovi deli
                     
                  
                        S-17a
                     
                     
                        Železniške in tramvajske lokomotive, tirna vozila
                     
                  
                        Indonezija
                     
                     
                        S-1a
                     
                     
                        Žive živali in živalski izdelki, razen rib
                     
                  
                        S-3
                     
                     
                        Živalska ali rastlinska olja, maščobe in voski
                     
                  
                        S-5
                     
                     
                        Mineralni proizvodi
                     
                  
                        S-9a
                     
                     
                        Les in lesni izdelki; lesno oglje
                     
                  
                        Kenija
                     
                     
                        S-2a
                     
                     
                        Žive rastline in cvetličarski izdelki